SIS
ఐపిఒకు ఎస్‌ఐఎస్‌ రెడీ
ముంబయి, జూలై 31: సెక్యూరిటీస్‌ ఇంటిలిజెన్స్‌ సర్వీసెస్‌(ఎస్‌ఐఎస్‌) పబ్లిక్‌ ఇష్యూ సోమవారం అంటే జూలై 31వ తేదీ ప్రారంభం అవుతుంది. ఇష్యూ బుధవారం రెండవ తేదీనే ముగుస్తుంది. ఆఫర్‌లో భాగంగా షేరుధరలు రూ.805-815వద్ద జరుగుతుంది. దీనివల్ల కంపెనీ రూ.780 కోట్లను సమీ కరించాలని ఎస్‌ఐఎస్‌ భావిస్తోంది. కంపెనీ దేశవ్యాప్తంగా విభిన్న సెక్యూరిటీ సొల్యూషన్లు, బిజినెస్‌ సోర్స్‌ సేవలు అంది స్తోంది. క్లయింట్లకు ప్రధానంగా ప్రైవేటు సెక్యూరిటీ, ఫెసిలిటీ మేనేజ్‌మెంట్‌ సర్వీసులు సమకూరుస్తుంది. పూర్తి అనుబంధ సంస్థ ద్వారా ఆస్ట్రేలియాలోనూ కార్యకలాపాలు విస్తరించింది. 124 పట్టణాల్లో 251 బ్రాంచ్‌లతో నెట్‌వర్క్‌ విస్తరించింది. సెక్యూరిటీ విభాగంలో దాదాపు 1.49లక్షల మంది పనిచేస్తు న్నారు. ఆస్ట్రేలియాలో కూడా సుమారు ఆరువేల మందితో సెక్యూరిటీ సేవలందిస్తోంది.
ఐపిఒ నిధుల్లో కొంతభాగం రుణా ల చెల్లింపులు, మరికొంత అధీకృత మూలధన వనరులకు వినియోగిస్తున్నట్లు కంపెనీ వివరించింది. మరికొన్ని నిధులు సాధారణ కార్పొరేట్‌ అవసరాలకు వినియోగించనున్నది. డస్టర్‌ టోటల్‌ సొల్యూషన్స్‌ సంస్థను కంపెనీ కొనుగోలుచేసింది. డస్టర్స్‌లో 78.7శాతం వాటాలను సొంతం చేసుకోవడంతో సిస్‌ రుణభారం రూ.450 కోట్లనుంచి రూ.685కోట్లకు పెరిగింది. దీనితో వడ్డీచెల్లింపులు భారీగా పెరిగా యి. ఫలితంగా ఐపిఒనిధుల్లో 80శాతం రుణభారం తగ్గించుకునేందుకే కంపెనీ వినియోగించనున్నది.